**Povelja EU o osnovnim pravima i Konvencija o pravima osoba sa invaliditetom**

Uredba (EU) 2021/1060 u članu 9. među horizontalnim načelima, koja države članice moraju da poštuju pri korišćenju evropskih fondova, navodi i:

* poštovanje osnovnih prava i usklađenost sa [Poveljom EU o osnovnim pravima (europa.eu)](https://commission.europa.eu/aid-development-cooperation-fundamental-rights/your-rights-eu/eu-charter-fundamental-rights_sl) i
* poštovanje dostupnosti za osobe sa invaliditetom.

Da bi se obezbedili potrebni preduslovi za uspešno i efikasno korišćenje podrške Unije dodeljene iz fondova, Uredba (EU) 2021/1060 u članu 15. stav 1. između ostalog upućuje i na svoj Prilog III koji predviđa horizontalne uslove za početak sprovođenja evropske kohezione politike, koji se primenjuju na sve specifične ciljeve, i merila koja su potrebna za ocenu ispunjenosti tih uslova.

U nastavku ćemo se usresrediti na uslove »Stvarna primena i sprovođenje Povelje o osnovnim pravima« i »Sprovođenje i primena Konvencije Ujedinjenih nacija o pravima osoba sa invaliditetom u skladu sa Odlukom Veća 2010/48/ES«.

Ministarstvo za rad, porodicu, socijalna pitanja i jednake mogućnosti (u nastavku: MDDSZ) je detaljno definisalo ispunjavanje gore navedenih uslova i merila za oba citirana uslova za početak sprovođenja evropske kohezione politike u Opisu sistema ([link](https://view.officeapps.live.com/op/view.aspx?src=https%3A%2F%2Fwww.gov.si%2Fassets%2Fministrstva%2FMDDSZ%2FUrad-za-izvajanje-EKP%2FMPO%2FKljucni-dokumenti%2FOpis-sistema_21_27.docx&wdOrigin=BROWSELINK)). Na toj strani je omogućena realizacija merila kojim se reguliše izveštavanje o eventualnim žalbama u vezi sa Poveljom i Konvencijom, dostavljenim u skladu sa regulativama iz člana 69. stav 7. Uredbe (EU) 2021/1060.

**Mogućnost žalbe**

Cilj sprovođenja evropske kohezione politike, uključujući i specijalnu meru Evropskog socijalnog fonda plus (ESF+) za otklanjanje materijalne uskraćenosti, jeste da se obezbedi usklađenost podrške sa ljudskim pravima i osnovnim slobodama, definisanim u Povelji Evropske unije o osnovnim pravima i Konvenciji UN o pravima osoba sa invaliditetom.

U tu svrhu, u skladu sa [Odlukom Veća 2010/48/ES](https://eur-lex.europa.eu/legal-content/SL/ALL/?uri=CELEX:32010D0048) i članom 69. stav 7. Uredbe (EU) 2021/1060, u postupcima koji se odnose na  korišćenje sredstava iz Programa ESF+ za otklanjanje materijalne uskraćenosti u Sloveniji u periodu 2021-2027. (u nastavku: Program) postoji mogućnost žalbe na upravni organ zbog povrede tih osnovnih prava ili sloboda. Upravni organ za Program je MDDSZ.

**Ko ima pravo žalbe?**

Pravo žalbe ima onaj ko učestvuje u okviru sprovođenja Programa u Sloveniji i smatra da su bila povređena ta osnovna prava ili slobode. Žalbu mogu da podnesu potencijalni i izabrani imaoci prava ili krajnji primaoci i drugi koji ostvaruju korist pri sprovođenju Programa ili operacija u okviru njega, a podnosi se upravnom organu za Program, koji deluje u okviru MDDSZ.

**Kako će žalba biti razmatrana?**

Upravni organ će proučiti žalbu i razmatrati je u skladu sa svojom nadležnošću. Ako prijavljena povreda prava bude spadala u njegovu nadležnost, proveriće činjenice i dokaze o povredi prava na licu mesta i pregledom odgovarajućih dokumenata i predložiće adekvatne mere za popravljanje.

Ako prijavljena povreda prava ne bude spadala u nadležnost upravnog organa, posavetovaće se sa drugim ministarstvima i institucijama koje se bave zaštitom ljudskih prava i prava osoba sa invaliditetom u Sloveniji.

Upravni organ će moći da uputi žalioca na drugu odgovarajuću instituciju, a u saglasnosti sa žaliocem će moći i da dostavi žalbu drugim nadležnim institucijama.

**Kako podneti žalbu?**

Za prijavu povrede prava služi donji obrazac, koji žaliocima olakšava podnošenje žalbi. Za žalbu treba što preciznije opisati povredu prava i priložiti relevantne dokumente i druge dokaze o tome, ako postoje. Važno je da se u žalbi navede ime Programa, da se navede ko je izvršio povredu prava, napišu kontaktni podaci žalioca i da se opiše povreda prava. Ako nije moguće da se elektronski ispuni obrazac, žalba može da se podnese i u pisanom obliku ili preko elektronske pošte na adresu upravnog organa.

**Upravni organ za Program**

**Ministarstvo za rad, porodicu, socijalna pitanja i jednake mogućnosti**

**Ministrstvo za delo, družino, socialne zadeve in enake možnosti**

Štukljeva cesta 44, 1000 Ljubljana

Telefon: 01 369 77 00

E-mail: gp.mddsz@gov.si

Sve žalbe će biti razmatrane poverljivo i uz poštovanje zaštite podataka o ličnosti. Upravni organ će se upoznati sa anonimnim prijavama, a preduzeće mere samo u slučaju kada bude raspolagao dovoljnim brojem informacija koje omogućavaju razmatranje prijave.

Ako Vam je potrebna pomoć pri podnošenju žalbe ili želite da se o tome posavetujete, možete da nas pozovete.

**Da li su na raspolaganju i drugi načini zaštite?**

Mogućnost podnošenja žalbe upravnom organu ne isključuje mogućnost korišćenja drugih redovnih pravnih sredstava koja su garantovana u Sloveniji, a ne isključuje ni opštu mogućnost upućivanja žalbe Evropskoj Komisiji.

U Sloveniji je zaštita prava (na primer usled diskriminacije ili usled kršenja pravila o dostupnosti) garantovana u upravnim postupcima (na primer određene inspekcije, žalbe protiv akta upravnog organa) i u sudskim postupcima. Zahtev za sudsku zaštitu obično ima pravo da podnese samo onaj čija su prava bila kršena, odnosno u čiji se pravni položaj neposredno poseže. I u slučaju korišćenja tih sredstava, upravnom organu bi bilo drago da ga upoznate sa postupcima korišćenja tih pravnih sredstava. To je korisno za ostvarivanje celovitog uvida u sprovođenje evropske kohezione politike i suzbijanje eventualnih povreda prava.

**Izveštaji na godišnjim susretima radi provere stanja**

U skladu sa Odlukom Veća 2010/48/ES, Upravni organ mora da izveštava o eventualnoj neusklađenosti operacija koje podržava Program sa Poveljom o osnovnim pravima i Konvencijom o pravima osoba sa invaliditetom i o žalbama podnetim u skladu sa postupkom koji predviđa član 69. stav 7. Uredbe (EU) 2021/1060 na godišnjim susretima radi provere stanja sa Evropskom komisijom. Izveštaj ne uključuje podatke o ličnosti, već obuhvata samo prirodu povrede prava i usvojene mere za popravljanje toga. Upravni organ može da izveštava samo o žalbama sa kojima je upoznat.

**Kontaktni podaci upravnog organa i drugih institucija sa područja zaštite ljudskih prava i prava osoba sa invaliditetom u Sloveniji**

**Ministarstvo za rad, porodicu, socijalna pitanja i jednake mogućnosti**

**Ministrstvo za delo, družino, socialne zadeve in enake možnosti**

Štukljeva cesta 44, 1000 Ljubljana

Telefon: 01 369 77 00

E-mail: gp.mddsz@gov.si

**Ministarstvo za rad, porodicu, socijalna pitanja i jednake mogućnosti – Direktorat za osobe sa invaliditetom**

**Ministrstvo za delo, družino, socialne zadeve in enake možnosti - Direktorat za invalide**

Štukljeva cesta 44, 1000 Ljubljana

Telefon: 01 369 75 38

E-mail: gp.mddsz@gov.si

**Ministarstvo pravosuđa**

**Ministrstvo za pravosodje**

Župančičeva ulica 3, 1000 Ljubljana

Telefon: 01 369 53 42

E-mail: gp.mp@gov.si

**Ministarstvo spoljnih i evropskih poslova**

**Direktorat za multilateralnu saradnju**

**Sektor za ljudska prava**

**Ministrstvo za zunanje in evropske zadeve**

**Direktorat za multilateralno sodelovanje**

**Sektor za človekove pravice**

Prešernova cesta 25, 1000 Ljubljana

Telefon: 01 478 20 37

E-mail: gp.mzez@gov.si

**Ministarstvo kulture**

**Služba za kulturnu raznolikost i ljudska prava**

**Ministrstvo za kulturo**

**Služba za kulturne raznolikosti in človekove pravice**

Maistrova ulica 10

1000 Ljubljana

Telefon: 01 369 59 00

E-mail: gp.mk@gov.si

**Zaštitnik građana RS**

**Varuh človekovih pravic RS**

Dunajska 56, 1000 Ljubljana

Telefon: 01 475 00 50

E-mail: info@varuh-rs.si

Prijavu predati na <https://www.varuh-rs.si/kaj-delamo/iscete-pomoc/kdaj-se-obrniti-na-varuha/>

**Branilac načela jednakosti**

**Zagovornik načela enakosti**

Železna cesta 16, 1000 Ljubljana

Telefon: 01 4735 531

E-mail: gp@zagovornik-rs.si

Prijavu predati na <https://zagovornik.si/o-diskriminaciji/predlog-za-obravnavo-diskriminacije/>

**Informacijski punomoćnik**

**Informacijski pooblaščenec**

Dunajska cesta 22, 1000 Ljubljana

Telefon: 01 230 97 30

E-mail: gp.ip@ip-rs.si

Prijavu predati na:

<https://www.ip-rs.si/varstvo-osebnih-podatkov/pravice-posameznika/vlo%C5%BEitev-prijave>

Povrede prava možete da prijavite i nadležnim inspektoratima. Neke od najčešćih navodimo u nastavku, a inače su navedeni na linku <https://e-uprava.gov.si/podrocja/drzava-druzba/inspekcijski-postopki.html>.

[Prijava povreda prava Inspektoratu RS za rad](https://e-uprava.gov.si/podrocja/drzava-druzba/inspekcijski-postopki/prijava-inspekciji-delo.html)(na primer: povreda prava pri zapošljavanju i radu, kršenje zabrane diskriminacije)

[Prijava povreda prava Tržišnom inspektoratu (na primer: diskriminacija pri ponudi usluga i stanova ili kršenje pravila dostupnosti)](https://e-uprava.gov.si/si/podrocja/drzava-druzba/inspekcijski-postopki/prijava-trzni-inspekciji.html)

[Prijava povreda prava Inspektoratu za infrastrukturu](https://e-uprava.gov.si/podrocja/drzava-druzba/inspekcijski-postopki/prijava-infrastruktura.html) (za povredu odredbi člana 16. Zakona o izjednačavanju mogućnosti osoba sa invaliditetom u pogledu dostupnosti javnih autobuskih prevoza)

[Prijava povreda prava Pomorskoj inspekciji](https://e-uprava.gov.si/si/podrocja/drzava-druzba/inspekcijski-postopki/prijava-pomorski-inspekciji.html) (za povredu odredbi člana 16. Zakona o izjednačavanju mogućnosti osoba sa invaliditetom u pogledu dostupnosti brodskih prevoza)

[Ustavni sud i drugi sudovi](https://e-uprava.gov.si/drzava-in-druzba/e-demokracija/o-demokraticnih-procesih/clovekove-pravice-in-temeljne-svoboscine/varstvo-clovekovih-pravic-in-temeljnih-svoboscin.html)

Pre eventualnog podnošenja zahteva za sudsku zaštitu Vam preporučujemo da se posavetujete sa advokatom ili drugim pravno obučenim licem.

Zaštitom ljudskih prava se bave i nevladine organizacije.

Predavanje prijave

Vrh obrazca

Ime, prezime ili naziv pravnog lica tj. firma, kontaktni podaci prijavioca (e-mail ili telefon):

Ko je kršio prava? Navedite lice ili organizaciju tj. one koji su bili upleteni u događaje.

Šta se dogodilo (ili se još događa)? Opišite povrede prava (molimo za što više informacija o tome kako i gde se povreda prava dogodila, koga je sve pogodila). Koja prava ili slobode po Povelji EU o osnovnim pravima ili po Konvenciji o pravima osoba sa invaliditetom su bile povređene?

Kada se povreda prava dogodila (ili počela, ako još traje)?



Da li ste u vezi s tim već preduzeli mere (ako jeste, opišite kako i kod koje institucije)?

Dodatna objašnjenja ili relevantni prilozi sa dokazima za Vaše navode (na primer isprave, dokumenti, svedoci itd.)



Dodaj prilog (neobavezno)

Click or drag a file to this area to upload.



Datum



Zaštita podataka o ličnosti \*

Dostavljanjem podataka dajem saglasnost da Ministarstvo za rad, porodicu, socijalna pitanja i jednake mogućnosti (MDDSZ) moje podatke koristi u svrhu razmatranja žalbe i izveštavanja na godišnjim susretima sa Evropskom komisijom bez navođenja podataka o ličnosti. MDDSZ će brižljivo čuvati podatke u skladu sa Opštom uredbom o zaštiti podataka (GDPR – General Data Protection Regulation).

Predaj prijavuDno obrazca